text: Daniel med ét ben springer sig til sejr: Tre medaljer ved EM
  25 august 2014 kl. 07.32
  20-årige Daniel Wagner Jørgensen fra Vejle har vundet to sølvmedaljer og en enkelt af bronze i længdespring til EM i para-atletik. Fantastisk at indfri mål, siger atleten.
  Det har været et helt igennem forrygende EM i para-atletik i Swansea for den unge vejlenser Daniel Wagner Jørgensen fra Vejle IF. Den 20-årige atlet kom hjem fra EM søndag med en sølvmedalje i 100m, bronze i 200m og til slut sølv og personlig rekord i længdespring.
  - Jeg slutter med sølv og en personlig rekord i længdespring på 6,22 m. Det var en helt vanvittig konkurrece, hvor jeg havde tre spring over 6 m. Jeg er meget glad og stolt over mit resultat. Det her EM har været fantastisk for mig og overraskende fra start til slut. Jeg har taget en medalje i alle min tre discipliner og været med til at indfri Danmarks mål om samlet tre medaljer, siger en yderst tilfreds Daniel Wagner Jørgensen.
  Daniel Wagner Jørgensen bliver fejret i hjembyen torsdag d. 28. august kl. 19 på Vejle Stadion.
  